I dag sendte Japan et fragtmodul med mad, toiletpapir, videnskabeligt udstyr og ting til vedligeholdelse af sted til den internationale rumstation ISS.

Rumfartøjet "Kounotori 5" sendes op med en raket af H-IIB fra Japan. Forsyningerne om bord på den ubemandede sonde skal blandt andet bruges af den danske astronaut Andreas Mogensen på hans 10 dage lange tur i rummet fra den 2. september.

Opsendelsen er blevet udsat af flere omgange, seneste udsættelse skete i søndags på grund af dårligt vejr.

Hvis opsendelsen går efter planen, vil det tage raketten 14 minutter at bringe rumfartøjet i kredsløb om Jorden.

Dernæst vil der gå seks dage med at bringe fartøjet på plads i en bane 410 kilometer over Jordens overflade, så den kan lægge til rumstationen ISS.

Det kommer til at foregår med en fjernstyret arm, som rumstationens astronauter betjener.

I alt har rumfartøjet 5,7 tons forsyninger med til ISS - blandt andet 600 liter drikkevand og mad til astronauterne.

De næste 37 dage vil rumfartøjet være tilsluttet rumstationen inden den bliver fyldt med affald fra rumstationen. Dernæst sendes det retur mod Jorden og brænder op i atmosfæren den 1. oktober.